26.10.2007 Jurnalul Oficial al Uniunii Europene L 282/47 DECIZIA COMISIEI din 18 august 2006 privind declararea unei concentrări ca fiind compatibilă cu piața comună și cu funcționarea Acordului SEE (Cazul COMP/M.3848 — Sea-Invest/EMO-EKOM) [notificată cu numărul C(2006) 3710] (Numai textul în limba engleză este autentic) (Text cu relevanță pentru SEE) (2007/687|CE) La 18 august 2006, Comisia a adoptat o decizie privind un caz de concentrare economică în temeiul Regulamentului (CE) nr. 139/2004 al Consiliului din 20 ianuarie 2004 privind controlul concen- trărilor economice între întreprinderi [Regulamentul (CE) privind concentrările economice] (!), și în special al articolului 8 alineatul (2) din regulamentul menționat anterior. O versiune neconfidențială a textului integral al deciziei este disponibilă în limba originală a cazului pe site-ul Direcţiei Generale Concurenţă, la următoarea adresă: http://ec.europa.eu/comm/competiton/index_en.html L. REZUMAT Sea-Invest N.V. („Sea-Invest”) este o companie privată furnizoare de servicii de terminal în numeroase porturi din Belgia, Franța, Germania şi Africa de Sud. Activitatea sa de bază constă în manevrarea cargourilor de mărfuri uscate în vrac și a celor fără containere. Sea-Invest controlează, printre altele, următoarele terminale care manevrează cărbune și minereuri de fier și alte mărfuri uscate în vrac: ABT în Anvers, GCT şi CBM în Gand și Sea-Bulk în Dunkirk. Europees Massagoed-Overslagbedrijf B.V. şi Erts- en Kolen Overslagbedrijf B.V. („EMO-EKOM”) furnizează servicii de terminal pentru cărbuni și minereuri de fier în Rotterdam. EMO acţionează terminalul, în timp ce EKOM deține utilajele. Acţionarii actuali ai companiei EMO-EKOM sunt ThyssenKrupp Veerhaven B.V. („TKV”), RAG Logistic GmbH („RAG”), HE.S. Beheer N.V. („HES”) şi Manufrance B.V. („Manufrance”). TKV este expeditorul din portul maritim din partea Thys- senKrupp Steel pentru porturile Amsterdam, Rotterdam şi Anvers. Se ocupă cu servicii de remorcare și transport pe râul Rin către furnalele grupului din Duisburg. TKV manevrează de asemenea un terminal cu cărbuni și minereuri de fier în portul Rotterdam, alocat în întregime grupului ThyssenKrupp. HES deține, în afară de acţiunile sale de la EMO-EKOM, participații la alte companii care manevrează mărfuri uscate în vrac în porturile Rotterdam, Amsterdam şi Zeeland. Filiala sa EBS manevrează cărbuni și minereuri de fier şi mărfuri uscate în vrac în Rotterdam. Deţine de asemenea control comun în terminalul RBT pentru () JO L 24, 29.1.2004, p. 1. cărbuni, minereuri de fier și mărfuri uscate în vrac în Rotterdam, precum şi în terminalul OBA, care mane- vrează cărbuni şi alte mărfuri uscate în vrac în Amsterdam. În plus, deţine o participație fără control în terminalul OVET, care manevrează cărbuni, minereu de fier și alte mărfuri uscate în vrac în Zeeland. Manufrance deține, în afară de acţiunile la EMO-EKOM, și un pachet de control la OVET şi OBA. Este o filială a ATIC Services, o societate în comun între grupurile Total, EDF și Arcelor (cu toate acestea, niciunul dintre acești acționari nu controlează ATIC Services). ATIC Services deține capital la companiile care oferă servicii de comerț cu cărbuni, logistică a transporturilor fluviale, transport maritim şi control de calitate pentru cargourile de minereuri de fier și cărbuni. Conform tranzacţiei propuse, Sea-Invest primeşte control comun asupra EMO-EKOM prin achiziție de acţiuni de la acţionarul actual RAG, prin intermediul societății mame SNV. La sfârşitul tranzacției, EMO-EKOM va fi controlată de Sea-Invest, TKV, HES şi Manufrance. Ancheta de piață a Comisiei a scos la iveală faptul că respectiva concentrare propusă nu va genera probleme privind concurența, care să împiedice în mod semnificativ concurența reală pe piața comună sau într-o parte substanțială a acesteia. I. EXPUNERE DE MOTIVE 1. PIEŢELE DE PRODUSE RELEVANTE Comisia a sugerat în trecut că piața pentru servicii de terminal (manevrarea cargourilor și depozitarea în porturi) ar putea fi subdivizată conform celor trei tipuri principale de încărcături: (i) mărfuri în pachet (în special containere); (ii) mărfuri uscate în vrac; și (îii) mărfuri lichide în vrac. Într-o decizie anterioară s-a sugerat de asemenea că piața pentru serviciile de terminal pentru cargoul de mărfuri uscate în vrac ar putea fi subdivizată în continuare în funcție de tipul de articole manevrate.